
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul suplimentar asupra proiectului de Lege pentru aprobarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi, trimis spre dezbatere în fond cu adresa nr. PLx.19/2015 din 9 februarie 2015, înregistrat sub nr. 4c-2/77 din 10 februarie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE,

Viorel ŞTEFAN
Parlamentul  României

	Bucureşti,    11.03.2015

RAPORT SUPLIMENTAR
asupra proiectului de Lege pentru aprobarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi
În conformitate cu prevederile art. 104 alin. (3)  din Regulamentul Camerei Deputaţilor, republicat, cu modificările și completările ulterioare, în ședința din 18 martie 2015 Plenul Camerei Deputaților a hotărât retrimiterea proiectului de Lege pentru aprobarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi (PLx19/2015) Comisiei pentru buget finanțe și bănci în vederea reexaminării şi întocmirii unui nou raport.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 5 februarie 2015.

La întocmirea raportului suplimentar s-a avut în vedere avizul favorabil al Consiliului Legislativ, avizul favorabil al Comisiei pentru transporturi şi infrastructură, avizul favorabil al Comisiei juridice, de disciplină şi imunităţi şi avizul favorabil al Comisiei pentru industrii şi servicii.
Proiectul de Lege supus reexaminării are ca obiect de reglementare aprobarea Programului de stimulare a cumpărării de autoturisme noi, având ca obiectiv facilitarea accesului persoanelor fizice la achiziţia unui autoturism nou prin contractarea de credite garantate de stat.

Programul se integrează strategiei naţionale pentru competitivitate 2014 - 2020, care plasează industria auto si cea de componente printre sectoarele economice prioritare. Implementarea mecanismului de garantare are in vedere diversificarea paletei de produse de credite auto la costuri inferioare celor practicate la momentul actual. Beneficiarii Programului sunt persoanele fizice, iar prin mecanismul de garantare instituit, Ministerul Finanţelor Publice este autorizat sa mandateze Fondul National de Garantare a Creditelor pentru întreprinderile Mici si Mijlocii (F.N.G.C.I.M.M.) in vederea emiterii de garanţii in numele si in contul statului, in favoarea instituțiilor de credit si a instituțiilor financiare nebancare care acorda credite persoanelor fizice eligibile pentru achiziţia unui autoturism nou. Instituția de credit si instituția financiara nebancara au dreptul la plata valorii de executare a garanţiei in cazul producerii riscului de credit, iar sumele rezultate din executarea garanţiilor de stat se plătesc finanţatorului de către Ministerul Finanţelor Publice de la bugetul de stat si se recuperează de la beneficiarul Programului.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au reexaminat proiectul de lege menţionat mai sus, în şedinţa din 24 martie 2015.
La lucrările comisiei şi-au înregistrat prezenţa 31 deputaţi din totalul de 34 de membrii ai comisiei.

La reexaminarea proiectului de lege au participat invitaţi din partea Ministerului Finanțelor Publice.
În urma reexaminării proiectului de lege şi a opiniilor exprimate, deputații prezenți la lucrări, au hotărât cu majoritate de voturi, să supună Plenului Camerei Deputaţilor spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi cu amendamentele prezentate în anexă.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Mihai Aurel DONŢU


Şef serviciu

Giorgiana Ene

Consilier parlamentar

Vasilica Popa

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă 66/2014
	Text Senat
	Text propus de Comisie

(autorul amendamentului)
	Motivarea amendamentelor

	1. 
	
	Titlul Legii:

LEGE

pentru aprobarea Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi
	NEMODIFICAT
	

	2. 
	
	Articol unic. - Se aprobă Ordonanța de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, publicată în Monitorul Oficial al României, Partea I, nr. 768 din 22 octombrie 2014.
	Art. I. - Se aprobă Ordonanța de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, publicată în Monitorul Oficial al României, Partea I, nr. 768 din 22 octombrie 2014, cu următoarele modificări şi completări:
	

	3. 
	Titlul ordonanței de urgență:

ORDONANŢĂ DE URGENŢĂ

privind aprobarea Programului de stimulare a cumpărării de autoturisme noi
	NEMODIFICAT
	NEMODIFICAT 
	

	4. 
	Art. 1. - (1) Se aprobă Programul de stimulare a cumpărării de autoturisme noi, denumit în continuare Programul, ca program guvernamental care are ca obiectiv facilitarea accesului persoanelor fizice la achiziţia unui autoturism nou prin contractarea de credite garantate de stat.
	NEMODIFICAT
	NEMODIFICAT
	

	
	(2) Prin Program persoanele fizice pot achiziţiona un singur autoturism.
	NEMODIFICAT
	NEMODIFICAT
	

	5. 
	Art. 2. - În sensul prezentei ordonanţe de urgenţă, termenii şi expresiile de mai jos au următoarele semnificaţii:
a) autoturism nou - se înţelege autovehiculul - bun nou definit conform prevederilor art. 3 pct. 2 din Ordonanţa Guvernului nr. 27/2011 privind transporturile rutiere, cu modificările şi completările ulterioare, produs în spaţiul intracomunitar sau provenit din import, care îndeplineşte cel puţin cerinţele minime ale standardului EURO 5, achiziţionat de la persoane juridice care au ca obiect de activitate vânzarea autovehiculelor şi al cărui preţ de achiziţie nu depăşeşte suma de 50.000 lei, la care se adaugă TVA, după caz;
	NEMODIFICAT
	NEMODIFICAT 
	

	6. 
	b) beneficiarul Programului este persoana fizică ce îndeplineşte cumulativ următoarele condiţii:
	NEMODIFICAT
	1. La articolul 2, partea introductivă a literei b) se modifică şi va avea următorul cuprins:
„b) beneficiarul Programului este persoana fizică ce îndeplineşte cumulativ următoarele criterii de eligibilitate:”
	Text preluat din OUG 72/2014

	
	1. la data solicitării creditului garantat, declară pe propria răspundere că nu a mai deţinut în proprietate un autoturism - bun nou;
2. nu înregistrează obligaţii de plată restante la bugetul general consolidat;
3. nu înregistrează restanţe la plata altor credite bancare;
	NEMODIFICAT
	NEMODIFICAT
	

	7. 
	_____________
	___________________
	2. La articolul 2 litera b), după punctul 3 se introduce un nou punct, punctul 4, cu următorul cuprins:
„4. la data solicitării creditului garantat beneficiarul Programului are vârsta de minimum 18 ani şi capacitate deplină de exerciţiu.”
	Text preluat din OUG 72/2014

	8. 
	_______________
	___________________
	3. La articolul 2, după litera b) se introduce o nouă literă, litera b1), cu următorul cuprins:
„b1) finanţator - instituţie de credit sau instituţie financiară nebancară înscrisă în Registrul Special al Instituţiilor Financiare Nebancare deschis şi ţinut de Banca Naţională a României, inclusiv unităţile teritoriale ale acesteia, care îndeplineşte condiţiile de eligibilitate şi acordă credite persoanelor fizice pentru achiziţia unui autoturism nou în cadrul Programului;”
	Text preluat din OUG 72/2014

	9. 
	c) credit - linia de credit pe care instituţia de credit sau instituţia financiară nebancară o pune la dispoziţia beneficiarului cu respectarea normelor interne proprii şi în baza unui contract de credit;
	NEMODIFICAT
	4. La articolul 2, litera c) se modifică şi va avea următorul cuprins:
„c) credit - suma acordată de finanţator în baza unui contract, în vederea achiziţionării autoturismului nou de către beneficiarul Programului, cu respectarea normelor interne de creditare, a prevederilor prezentei ordonanţe de urgenţă şi a normelor de aplicare;”
	Text preluat din OUG 72/2014

	
	d) contract de garantare - contractul încheiat între beneficiarul Programului, instituţia de credit sau instituţia financiară nebancară şi Fondul Naţional de Garantare a Creditelor pentru Întreprinderile Mici şi Mijlocii - S.A., denumit în continuare F.N.G.C.I.M.M., prin care statul, prin Ministerul Finanţelor Publice - F.N.G.C.I.M.M., se obligă să garanteze creditul acordat de instituţia de credit sau de instituţia financiară nebancară şi beneficiarul îşi asumă obligaţia să ramburseze statului sumele datorate ca urmare a executării garanţiei de către instituţia de credit sau de instituţia financiară nebancară, în cazul producerii riscului de credit;
	NEMODIFICAT
	NEMODIFICAT
	

	
	e) garant - statul, prin Ministerul Finanţelor Publice - F.N.G.C.I.M.M.;
	NEMODIFICAT
	NEMODIFICAT
	

	
	f) procent garantat - partea din credit care este acoperită de garanţia de stat, exprimată în valoare procentuală. Procentul garantat poate fi de maximum 50% din valoarea creditului;
	NEMODIFICAT
	NEMODIFICAT
	

	
	g) valoarea garanţiei - valoarea menţionată în contractul de garantare, al cărei nivel poate fi de maximum 50% din valoarea creditului. Dobânzile, comisioanele şi orice alte costuri generate de participarea la Program nu sunt incluse în valoarea garanţiei;
	NEMODIFICAT
	NEMODIFICAT 
	

	
	h) riscul de credit - neplata parţială sau integrală a creditului, principal, de către beneficiarul Programului;
	NEMODIFICAT
	NEMODIFICAT 
	

	
	i) valoarea de executare a garanţiei - suma rezultată din aplicarea procentului garantat la soldul restant al creditului, principal, sumă care urmează a fi plătită instituţiei de credit sau instituţiei financiare nebancare de către Ministerul Finanţelor Publice în cazul producerii riscului de credit;
	NEMODIFICAT
	NEMODIFICAT 
	

	
	j) primă de garantare - suma datorată de beneficiarul Programului constituită din comisionul de risc cuvenit Ministerului Finanţelor Publice şi din comisionul de administrare cuvenit F.N.G.C.I.M.M., al cărei nivel se stabileşte anual prin ordin al ministrului finanţelor publice şi al ministrului delegat pentru buget;
	NEMODIFICAT
	NEMODIFICAT
	

	10. 
	k) comision de risc - suma datorată de beneficiarul Programului destinată acoperirii riscului de garantare şi finanţării anuale a capitalului necesar Programului;
	NEMODIFICAT
	5. La articolul 2, litera k) se modifică şi va avea următorul cuprins:
„k) comision de risc - suma datorată de beneficiarul Programului la contractarea creditului, pentru toată perioada de valabilitate a garanţiei, ca procent din suma garantată în cadrul Programului, destinată acoperirii riscului de garantare, în valoare de maximum 1% din valoarea garantată.”
	Text preluat din OUG 72/2014

	
	l) comision de administrare - suma datorată de beneficiarul Programului care acoperă costurile de evaluare, acordare şi administrare a garanţiilor acordate de F.N.G.C.I.M.M.;
	NEMODIFICAT
	NEMODIFICAT 
	

	11. 
	m) garanţie guvernamentală - garanţie asumată de F.N.G.C.I.M.M., în numele şi în contul statului, materializată într-un contract de garantare, care acoperă pierderea suportată de finanţator, ca urmare a producerii riscului de credit, şi care trebuie să fie irevocabilă, necondiţionată şi expresă, conform reglementărilor Băncii Naţionale a României relevante din perspectiva recunoaşterii calităţii de diminuator de risc de credit al garanţiilor.
	NEMODIFICAT 
	6. La articolul 2, litera m) se modifică şi va avea următorul cuprins:
„m) garanţie guvernamentală - garanţie asumată de F.N.G.C.I.M.M., în numele şi în contul statului, materializată într-un contract de garantare, care acoperă pierderea suportată de finanţator, ca urmare a producerii riscului de credit, şi care trebuie să fie irevocabilă, necondiţionată şi expresă, conform reglementărilor relevante din perspectiva recunoaşterii calităţii de diminuator de risc de credit al garanţiilor din regulamentele prudenţiale aplicabile finanţatorilor.”
	Text preluat din OUG 72/2014

	12. 
	______________
	___________________
	7. După articolul 2 se introduce un nou articol, articolul 21, cu următorul cuprins:
„Art. 21. - (1) Beneficiarii Programului trebuie să dispună de un avans de minimum 5% din preţul de achiziţie a autoturismului nou. Garanţia statului va fi de maximum 50% din finanţarea acordată.
	Text preluat din OUG 72/2014



	
	______________
	___________________
	(2) Beneficiarii Programului se obligă să asigure autoturismul nou-achiziţionat din finanţarea garantată printr-o poliţă de asigurare de tip CASCO, caracteristicile poliţelor de asigurare şi modalitatea de încheiere fiind prevăzute în normele de aplicare a prezentei ordonanţe de urgenţă.  În caz de nerespectare de către beneficiar a acestei obligaţii, finanţatorul are dreptul de a proceda la încheierea poliţei de asigurare pe cheltuiala proprie, în numele şi în contul beneficiarului, şi de a recupera cheltuielile respective de la beneficiar prin orice modalitate prevăzută de lege, inclusiv prin includerea acestora în ratele de credit lunare.”
	Forma adoptată de Senat pentru OUG 72/2014

	
	______________
	___________________
	(3) Beneficiarul are obligaţia cesionării drepturilor derivând din poliţele de asigurare în favoarea statului român, prin Ministerul Finanţelor Publice şi finanţatorului, proporţional cu procentul de garantare a plăţii primei de asigurare pe toată durata de valabilitate a creditului garantat în cadrul Programului. Modalitatea de plată a despăgubirilor rezultate din daune parţiale sau daune totale va fi prevăzută în normele de aplicare a prezentei ordonanţe de urgenţă.
	Text preluat din OUG 72/2014

	
	
	
	(4) Finanţatorul este mandatat să verifice îndeplinirea obligaţiilor beneficiarului menţionate la alin (3).”
	

	13. 
	Art. 3. - (1) Prin derogare de la prevederile art. 4 din Ordonanţa de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările ulterioare, prezentul act normativ instituie un mecanism de garantare în baza căruia Ministerul Finanţelor Publice este autorizat să mandateze F.N.G.C.I.M.M. în vederea emiterii de garanţii în numele şi în contul statului, în favoarea instituţiilor de credit şi a instituţiilor financiare nebancare care acordă credite persoanelor fizice eligibile pentru achiziţia unui autoturism nou în cadrul Programului.
	NEMODIFICAT
	8. La articolul 3, alineatele (3) şi (6) se abrogă.
NEMODIFICAT 
	Text preluat din OUG 72/2014

	
	(2) În exercitarea atribuţiilor delegate potrivit prezentei ordonanţe de urgenţă, F.N.G.C.I.M.M. este autorizat să mandateze filialele sale în scopul derulării Programului.
	NEMODIFICAT
	NEMODIFICAT 
	

	
	(3) Sursa de plată a garanţiilor acordate de către F.N.G.C.I.M.M. în numele şi în contul statului pentru creditele obţinute de beneficiarii eligibili în cadrul Programului este Fondul de risc pentru întreprinderi mici şi mijlocii.
	NEMODIFICAT
	Se abrogă.
	Text preluat din OUG 72/2014

	
	(4) Plafonul anual al garanţiilor, modalitatea şi condiţiile de acordare, condiţiile de eligibilitate a instituţiilor de credit şi a instituţiilor financiare nebancare şi a persoanelor fizice beneficiare ale Programului, regulile de gestionare a garanţiilor se stabilesc prin normele de aplicare a prezentei ordonanţe de urgenţă.
	NEMODIFICAT
	NEMODIFICAT 
	

	
	(5) Garanţiile se acordă în limita plafonului aprobat şi în funcţie de criteriile specifice prevăzute în normele şi procedurile interne de creditare ale instituţiilor de credit, respectiv instituţiilor financiare nebancare şi în normele de garantare ale F.N.G.C.I.M.M.
	NEMODIFICAT
	NEMODIFICAT 
	

	
	(6) Mecanismul de garantare inclus în Program se derulează cu respectarea pct. 3.5 din Comunicarea Comisiei cu privire la aplicarea articolelor 87 şi 88 din Tratatul CE privind ajutoarele de stat sub formă de garanţii (2008/C 155/02), publicată în Jurnalul Oficial al Uniunii Europene, seria C, nr. 155 din 20 iunie 2008.
	NEMODIFICAT
	Se abrogă.
	Text preluat din OUG 72/2014

	14. 
	________________
	___________________
	9. După articolul 3 se introduce un nou articol, articolul 31, cu următorul cuprins:

„Art. 31. - Sumele reprezentând comisionul de risc se virează de către beneficiarii Programului într-un cont de venituri bugetare distinct, deschis la unităţile Trezoreriei Statului din cadrul organelor fiscale la care aceştia sunt luaţi în evidenţă fiscală. Modalitatea de plată va fi prevăzută în normele de aplicare a prezentei ordonanţe de urgenţă.”
	Text preluat din OUG 72/2014

	15. 
	Art. 4. - În baza contractului de garantare se înscrie în Arhiva Electronică de Garanţii Reale Mobiliare o ipotecă legală mobiliară asupra autoturismelor achiziţionate în cadrul Programului în favoarea statului român, reprezentat de Ministerul Finanţelor Publice, precum şi în favoarea finanţatorilor, proporţional cu procentul de garantare, valabilă până la stingerea tuturor obligaţiilor de plată aferente creditului garantat acordat în cadrul Programului.
	NEMODIFICAT
	NEMODIFICAT 
	

	16. 
	_______________
	___________________
	10. La articolul 4, după alineatul (1) se introduc două noi alineate, alineatele (2) şi (3), cu următorul cuprins:
„(2) Contractul de garantare conţine în mod obligatoriu clauza de ipotecă necesară în vederea înscrierii de către finanţator a ipotecii legale mobiliare asupra autoturismului nou achiziţionat în cadrul Programului în Arhiva Electronică de Garanţii Reale Mobiliare.
	Text preluat din OUG 72/2014

	
	________________
	___________________
	(3) Suma rezultată din valorificarea, în orice mod, a bunului ce face obiectul garanţiei prezentei ordonanţe de urgenţă se distribuie proporţional cu procentul de garantare, după deducerea cheltuielilor de executare silită efectuate de Agenţia Naţională de Administrare Fiscală.”
	

	17. 
	Art. 5. - Contractele prin care F.N.G.C.I.M.M. acordă garanţiile prevăzute la art. 2 constituie titluri executorii şi au valoare de înscrisuri autentice.
	NEMODIFICAT
	NEMODIFICAT 
	

	18. 
	________________
	___________________
	11. După articolul 5 se introduce un nou articol, articolul 51, cu următorul cuprins:
„Art. 51. - (1) Finanţatorul este abilitat să îşi exprime acordul pentru preluarea finanţării garantate şi a dreptului de proprietate asupra autoturismului de către o persoană fizică ce îndeplineşte condiţiile de eligibilitate în cadrul Programului.
	Text preluat din OUG 72/2014

	
	
	
	(2) Finanţatorul este abilitat să îşi exprime acordul pentru înstrăinarea autoturismului sau novaţia obiectului garanţiei.”
	

	19. 
	Art. 6. - Între Ministerul Finanţelor Publice şi F.N.G.C.I.M.M. se încheie o convenţie prin care se stabilesc drepturile şi obligaţiile părţilor în derularea Programului.
	NEMODIFICAT
	NEMODIFICAT 
	

	20. 
	Art. 7. - (1) Beneficiarul Programului se obligă să constituie, conform prevederilor Legii nr. 287/2009 privind Codul civil, republicată, cu modificările ulterioare, în favoarea statului român, reprezentat de Ministerul Finanţelor Publice, o ipotecă mobiliară asupra soldurilor creditoare ale tuturor conturilor deschise la instituţia de credit finanţatoare, respectiv instituţia financiar nebancară, valabilă până la stingerea creanţelor datorate de acesta în baza contractului de garantare, în limita liniei de credit contractate.
(2) Contractul de ipotecă mobiliară prevăzut la alin. (1) va fi înscris la Arhiva Electronică de Garanţii Reale Mobiliare de către instituţia de credit finanţatoare, respectiv instituţia financiar nebancară, care va primi un mandat special în acest sens, conform normelor de aplicare a prezentei ordonanţe de urgenţă.
(3) Între instituţia de credit sau instituţia financiară nebancară, beneficiarul Programului şi statul român, prin Ministerul Finanţelor Publice - F.N.G.C.I.M.M., se poate încheia o convenţie, în condiţiile legii, prin care se stabileşte că instituţia de credit finanţatoare, respectiv instituţia financiar nebancară, fără a solicita consimţământul beneficiarului, va urma instrucţiunile prin care statul român dispune de sumele aflate în cont.
	NEMODIFICAT
	12. Articolul 7 se abrogă
	Text preluat din OUG 72/2014

	21. 
	Art. 8. - (1) Instituţia de credit şi instituţia financiară nebancară au dreptul la plata valorii de executare a garanţiei în cazul producerii riscului de credit
	NEMODIFICAT
	NEMODIFICAT 
	

	
	(2) Sumele rezultate din executarea garanţiilor de stat acordate de F.N.G.C.I.M.M. prin Program, în numele şi în contul statului, se plătesc finanţatorului de către Ministerul Finanţelor Publice de la bugetul de stat, pe baza documentelor justificative prezentate de F.N.G.C.I.M.M., şi se recuperează de la beneficiarul Programului.
	NEMODIFICAT
	NEMODIFICAT 
	

	22. 
	Art. 9. - (1) După efectuarea plăţii prevăzute la art. 8 alin. (2), Ministerul Finanţelor Publice informează F.N.G.C.I.M.M. cu privire la efectuarea plăţii şi la data acesteia, iar F.N.G.C.I.M.M. întocmeşte un înscris, act premergător procedurii de executare silită, prin care se individualizează creanţa rezultată prin plată.
	NEMODIFICAT
	NEMODIFICAT 
	

	
	(2) În termen de 15 zile calendaristice de la data primirii informării prevăzute la alin. (1), F.N.G.C.I.M.M. comunică înscrisul debitorului beneficiar al finanţării garantate.
	NEMODIFICAT
	NEMODIFICAT 
	

	
	(3) Înscrisul, împreună cu dovada efectuării procedurii de transmitere către debitorul beneficiar al finanţării garantate, însoţit de contractul de garantare şi de documentele prevăzute în normele de aplicare a prezentei ordonanţe de urgenţă, se înaintează organelor fiscale competente ale Agenţiei Naţionale de Administrare Fiscală, pentru aplicarea măsurilor de executare silită, potrivit prevederilor cap. VIII din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare.
	NEMODIFICAT
	NEMODIFICAT 
	

	
	(4) Pentru neplata sumelor prevăzute la art. 8 alin. (2) se datorează dobânzi şi penalităţi de întârziere conform dispoziţiilor cap. III din Ordonanţa Guvernului nr. 92/2003, republicată, cu modificările şi completările ulterioare, începând cu ziua următoare datei plăţii sumei rezultate din executarea garanţiei şi până la data stingerii creanţei inclusiv.
	NEMODIFICAT
	NEMODIFICAT 
	

	
	(5) Creanţele rezultate din garanţiile acordate şi plătite instituţiilor de credit şi instituţiilor financiare nebancare în cadrul Programului sunt asimilate creanţelor bugetare a căror colectare şi recuperare prin executare silită se efectuează de Agenţia Naţională de Administrare Fiscală, conform procedurii reglementate de Ordonanţa Guvernului nr. 92/2003, republicată, cu modificările şi completările ulterioare, care se aplică în mod corespunzător.
	NEMODIFICAT
	NEMODIFICAT 
	

	
	(6) Sumele încasate potrivit prevederilor art. 8 alin. (2) sunt venituri ale bugetului de stat şi se încasează într-un cont de venituri bugetare distinct.
	NEMODIFICAT
	NEMODIFICAT 
	

	23. 
	_______________
	_______________
	13. La articolul 9, după alineatul (3) se introduce un nou alineat, alin.(31), cu următorul cuprins:

„(31) Registrul Auto Român va elibera, la solicitarea Fondului Naţional de Garantare a Creditelor pentru Întreprinderile Mici şi Mijlocii, un duplicat al Cărţii de identitate a autoturismului ce face obiectul Programului.”
	Text adoptat de Senat pentru OUG 72/2014

	24. 
	_______________
	________________
	14. După articolul 9 se introduce un nou articol, articolul 91, cu următorul cuprins:
„Art. 91. - Forma şi conţinutul contractului de garantare menţionat la art. 2 lit. d), ale convenţiei menţionate la art. 6, precum şi ale înscrisului menţionat la art. 9. alin. (1) se aprobă prin ordin al ministrului finanţelor publice.”
	Text preluat din OUG 72/2014

	25. 
	Art. 10. - În termen de maximum 15 zile de la data intrării în vigoare a prezentei ordonanţe de urgenţă, Ministerul Finanţelor Publice, împreună cu Ministerul Economiei, va elabora şi va supune aprobării prin hotărâre a Guvernului normele de aplicare a prezentei ordonanţe de urgenţă.
	NEMODIFICAT
	NEMODIFICAT 
	

	26. 
	__________________
	___________________
	Art. II. – În termen de 15 zile de la data intrării în vigoare a prezentei legi, Guvernul va modifica și completa Normele de aplicare ale Ordonanței de urgență a Guvernului nr. 66/2014 privind aprobarea Programului de stimulare a cumpărării de autoturisme noi, aprobate prin Hotărârea Guvernului nr. 1053/2014, cu completările ulterioare, în mod corespunzător modificărilor și completărilor dispuse prin prezenta lege.
	

	27. 
	___________________
	___________________
	Art. III. – La data intrării în vigoare a prezentei legi, se abrogă Ordonanța de urgență a  Guvernului nr.  72/2014 pentru modificarea şi completarea Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, publicată în Monitorul Oficial al României, Partea I, nr. 837 din 17 noiembrie 2014.
	


II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1.
	Art. 2. - În sensul prezentei ordonanţe de urgenţă, termenii şi expresiile de mai jos au următoarele semnificaţii:
	NEMODIFICAT
	
	Camera Deputaților

	
	a) autoturism nou - se înţelege autovehiculul - bun nou definit conform prevederilor art. 3 pct. 2 din Ordonanţa Guvernului nr. 27/2011 privind transporturile rutiere, cu modificările şi completările ulterioare, produs în spaţiul intracomunitar sau provenit din import, care îndeplineşte cel puţin cerinţele minime ale standardului EURO 5, achiziţionat de la persoane juridice care au ca obiect de activitate vânzarea autovehiculelor şi al cărui preţ de achiziţie nu depăşeşte suma de 50.000 lei, la care se adaugă TVA, după caz;
	a) autoturism nou - se înţelege autovehiculul - bun nou definit conform prevederilor art. 3 pct. 2 din Ordonanţa Guvernului nr. 27/2011 privind transporturile rutiere, cu modificările şi completările ulterioare, care nu a fost înmatriculat niciodată, produs în spaţiul intracomunitar sau provenit din import, care îndeplineşte cel puţin cerinţele minime ale standardului EURO 5, achiziţionat de la persoane juridice care au ca obiect de activitate vânzarea autovehiculelor şi al cărui preţ de achiziţie nu depăşeşte suma de 50.000 lei, la care se adaugă TVA, după caz;

AMENDAMENT COMISIA PT. INDUSTRII
	1. Litera a) a art. 2 definește „autoturism nou” - autovehiculul - bun nou definit conform prevederilor art. 3 pct. 2 din Ordonanţa Guvernului nr. 27/2011 privind transporturile rutiere. Dar prevederile art. 3 pct. 2 al OG nr.  27/2011 nu definesc „autoturism nou” ci numai „autoturism”. Pentru realizarea unei definiri corecte a noţiunii de „autoturism nou” definiția de la litera a) a art. 2 al OUG 66/2014 trebuie reformulată în sensul precizării exprese că „nu a fost înmatriculat niciodată”.

2. Se propune menținerea prevederilor actuale întrucât nu pot fi obținute și verificate documente care dovedesc faptul că autoturismul nu a fost înmatriculat niciodată în România sau în spaţiul intra/extra comunitar. Mai mult, acordarea garanţiei în cadrul Programului se realizează înainte de emiterea cărţii de identitate a autoturismului, astfel că cerinţa este imposibil de dovedit/verificat.
	

	2.
	
	1. La articolul 2, litera a) se modifică şi va avea următorul cuprins:
a) autoturism nou  — se înţelege autovehiculul — bun nou definit conform prevederilor 3 pct. 2 din Ordonanţa Guvernului nr. 27/2011 privind transporturile rutiere, cu modificările şi completările ulterioare, produs în spaţiul intracomunitar sau provenit din import, care îndeplineşte cel puţin cerinţele minime ale standardului EURO 5, achiziţionat de la persoane juridice care au ca obiect de activitate vânzarea autovehiculelor.

Autori:  dep. V Horga şi A Doboş PNL
	1. Menținerea textului forma inițiala este de natura sa discrimineze vânzătorii de autovehicule, avantajând prin lege autoturismele cu valoare de pana la 50.000 lei.

De asemenea textul inițial ar limita opțiunile comparatorilor doar la autoturisme cu preț de vânzare sub 50.000 lei.

2. Se susține menținerea prevederii inițiale întrucât scopul Programului este de a facilita accesul la un autoturism nou de clasă medie, cu capacitate cilindrică şi dimensiuni care se încadrează sub un anumit prag. De asemenea, s-a urmărit facilitarea accesului la finanţări destinate achiziţionării de autoturisme noi pentru persoanele care se încadrează în grupul social ţintă cu venituri medii. Soluţia propusă răspunde noilor abordări referitoare la limitarea emisiilor de gaze poluante. Consiliul Concurenței nu consideră că limitarea prețului reprezintă discriminare între vânzători, ci agrearea unui anume vânzător ar reprezenta un element de discriminare.
	Camera Deputaților 

	3.
	
	a) autoturism nou - se înţelege autovehiculul - bun nou definit conform prevederilor art. 3 pct. 2 din Ordonanţa Guvernului nr. 27/2011 privind transporturile rutiere, cu modificările şi completările ulterioare, produs în spaţiul intracomunitar sau provenit din import, care îndeplineşte cel puţin cerinţele minime ale standardului EURO 5, achiziţionat de la persoane juridice care au ca obiect de activitate vânzarea autovehiculelor şi al cărui preţ de achiziţie nu depăşeşte suma de 60.000 lei, la care se adaugă TVA.

Autori:  Mihai Aurel Donţu - PNL, Adrian Merka - minorităţi, Istvan Erdei - UMDR
	
	Camera Deputaților

	4.
	c) credit - linia de credit pe care instituţia de credit sau instituţia financiară nebancară o pune la dispoziţia beneficiarului cu respectarea normelor interne proprii şi în baza unui contract de credit;
	„c) credit - suma acordată de finanţator în baza unui contract, în vederea achiziţionării autoturismului nou de către beneficiarul Programului, cu respectarea normelor interne de creditare, a prevederilor prezentei ordonanţe de urgenţă şi a normelor de aplicare ale acesteia, care nu poate depăși suma de 65.000 lei, pentru acest tip de produs de creditare;
Autori:    dep. V Horga şi A Doboş PNL;”
	1. Se poate limita suma creditului acordat de o instituție de credit pentru o anumita achiziție si nu prețul achiziției. Daca persoana fizica dispune si de alte surse de venit atunci aceasta va putea completa creditul si va putea opta pentru un autoturism cu un preț mai mare.

2. Precizăm că împrumutul nu este o linie de credit ci un credit acordat pentru achiziționarea unui autoturism. În cazul acceptării propunerii, persoana nu s-ar mai încadrează în beneficiarii țintă ai Programului.
	Camera Deputaților 

	5.
	
	La articolul 2 litera b), după punctul 3 se introduce un nou punct, punctul 4, cu următorul cuprins:
4. Nu are angajamente sau rețineri de orice fel din drepturile bănești obținute din contracte privind relații de munca peste limita prevăzută de lege;
Autori:    dep. V Horga şi A Doboş PNL
	1. La angajarea unor credite va trebui sa se tina seama de posibilitatea de rambursare a creditului din veniturile obținute de persoana fizica beneficiara, fapt pentru care instituția finanțatoare trebuie sa se asigure ca veniturile respective sunt in concordanta cu prevederile legale privind reținerile din veniturile obținute din munca in baza unor contracte.

2. Considerăm că nu este necesar includerea acestei prevederi întrucât aceste condiții sunt luate în considerare în procesul de evaluare de către finanţator a potențialilor beneficiari ai Programului, în conformitate cu condițiile de creditare impuse de BNR. Una dintre condiţiile pe care trebuie să le îndeplinească beneficiarii Programului constă în încadrarea în normele interne de creditare ale finanţatorilor.
	Camera Deputaților

	6.
	
	La articolul 2, litera j) se modifică şi va avea următorul cuprins:
j) primă de garantare - suma datorată de beneficiarul Programului constituită din comisionul de risc cuvenit Ministerului Finanţelor Publice şi din comisionul de administrare cuvenit F.N.G.C.I.M.M., al cărei nivel se stabileşte anual prin ordin al ministrului finanţelor publice.

Primă de garantare,  nu va putea depăși 0,2% din valoarea anuala a soldului creditului garantat, rămas nerambursat;

Autori:   dep. V Horga şi A Doboş PNL
	1. Ministerul delegat pentru buget a fost desființat.

Pentru a ușura efortul financiar al beneficiarilor de garanții de stat.

2. Se propune menținerea formulării actuale întrucât stabilirea nivelului anual al comisionului de administrare are în vedere aspecte tehnice legate de costurile generate de implementarea şi administrarea  Programului. Comisionul de administrare se aplică la soldul garanţiilor acordate, și este în general destinat acoperirii cheltuielilor efectuate de FNGCIMM cu personalul, dezvoltarea sistemului informatic, etc. MFP a stabilit deja comisionul pentru anul 2015 pentru toate serviciile prestate de FNGCIMM în cadrul programelor guvernamentale și este corelat cu nivelul anterior (după caz), cu volumul investiţiilor efectuate (care vor fi efectuate în vederea implementării Programului) şi în general cu cheltuielile operaţionale specifice administrării programelor. În prezent comisionul de administrare este stabilit la nivelul de 0,49% pe an, pentru anul 2015, aprobat prin OMFP nr 98/2015, în urma negocierii cu FNGCIMM, pentru serviciile acestuia. 

Comisionul de risc contribuie la acoperirea cheluielilor ocazionate de producerea riscului garantat.
	Camera Deputaților

	7.
	
	La articolul 2, litera k) se modifică şi va avea următorul cuprins:
„k) comision de risc – suma datorata anual de beneficiarul Programului pe parcursul derulării contractului de credit, pentru toata perioada de valabilitate a garanției, ca procent din suma garantata si nerambursata  in cadrul Programului, destinata acoperirii riscului de garantare.”

Autori:    dep. V Horga şi A Doboş PNL
	1. Comisionul de risc trebuie sa se refere strict la riscul de nerambursare a creditului, motiv pentru care procentul stabilit de 0,2% pentru ambele tipuri de comisioane (de risc si de administrare) va fi individualizat prin norme, trebuie sa se aplice la soldul datoriei nerambursate si sa se ia pe parcurs si nu o singura data la începutul acordării creditului la întreaga valoare a acestuia.
2. Se propune menținerea prevederilor actuale, așa cum sunt prevăzute în Normele de aplicare aprobate prin HG 1053/2014. Cele două comisioane nu pot avea acelaşi nivel întrucât remunerează prestaţii diferite şi se datorează unor beneficiari diferiți, astfel că modul de calcul și de plată sunt diferite. Pentru comisionul de risc se face o plată unică, la solicitarea garanției întrucât remunerarea costului protecţiei reprezintă o condiție pentru intrarea în vigoare a garanției. Totodată, precizăm că, având în vedere faptul că sumele datorate de beneficiari cu titlu de comision de risc nu pot depăşi 310 lei pentru toată perioada de valabilitate a garanţiei, încasarea anuală, la soldul garanţiei a comisionului de risc este dificil de verificat și gestionat de către MFP şi  nu se justifică sub aspectul costurilor de administrare suplimentare.
	Camera Deputaților 

